CELEX: 32017D0632
Language: el
Date: 2017-04-03 00:00:00
Title: Απόφαση (ΚΕΠΠΑ) 2017/632 του Συμβουλίου, της 3ης Απριλίου 2017, για την τροποποίηση της απόφασης 2014/129/ΚΕΠΠΑγια την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής

4.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 90/10
            
         ΑΠΌΦΑΣΗ (ΚΕΠΠΑ) 2017/632 ΤΟΥ ΣΥΜΒΟΥΛΊΟΥ
   της 3ης Απριλίου 2017
   για την τροποποίηση της απόφασης 2014/129/ΚΕΠΠΑγια την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 10 Μαρτίου 2014 το Συμβούλιο εξέδωσε την απόφαση 2014/129/ΚΕΠΠΑ (1).
            
         
               (2)
            
            
               Η απόφαση 2014/129/ΚΕΠΠΑ προβλέπει περίοδο εφαρμογής 36 μηνών για σχέδια που καλύπτουν συγκεκριμένες δραστηριότητες από την ημερομηνία σύναψης της χρηματοδοτικής συμφωνίας μεταξύ της Επιτροπής και της εφαρμόζουσας οντότητας (Κοινοπραξία της ΕΕ για τη Μη Διάδοση).
            
         
               (3)
            
            
               Στις 9 Δεκεμβρίου 2016, η Κοινοπραξία της ΕΕ για τη Μη Διάδοση ζήτησε από την Ένωση την άδεια να παρατείνει την εν λόγω περίοδο εφαρμογής μέχρι τις 2 Ιουλίου 2017 προκειμένου να συνεχιστεί η εφαρμογή των δραστηριοτήτων πέραν της περιόδου εφαρμογής 36 μηνών.
            
         
               (4)
            
            
               Η συνέχιση των συγκεκριμένων δραστηριοτήτων, όπως αναφέρεται στο αίτημα που υπέβαλε η Κοινοπραξία της ΕΕ για τη Μη Διάδοση, θα μπορούσε να πραγματοποιηθεί χωρίς συνέπειες για τους πόρους.
            
         
               (5)
            
            
               Ως εκ τούτου, η απόφαση 2014/129/ΚΕΠΠΑ θα πρέπει να τροποποιηθεί ώστε να καταστεί δυνατή η πλήρης εφαρμογή των δραστηριοτήτων που προβλέπονται σε αυτήν, με την ανάλογη παράταση της διάρκειάς της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/129/ΚΕΠΠΑ τροποποιείται ως εξής:
   
               1)
            
            
               το στοιχείο α) του άρθρου 1 παράγραφος 3 αντικαθίσταται από το ακόλουθο κείμενο:
               
                           «α)
                        
                        
                           Παροχή μέσων για τη διοργάνωση τεσσάρων ετήσιων συμβουλευτικών συνεδριάσεων και έως οκτώ σεμιναρίων ad-hoc για εμπειρογνώμονες και επαγγελματίες σχετικά με το πλήρες φάσμα των θεμάτων μη διάδοσης και αφοπλισμού που καλύπτει τόσο τα μη συμβατικά όσο και τα συμβατικά όπλα, με σκοπό την υποβολή εκθέσεων και/ή συστάσεων στους εκπροσώπους του ΥΕ,»·
                        
                     
         
               2)
            
            
               το άρθρο 5 παράγραφος 2 αντικαθίσταται από το ακόλουθο κείμενο:
               «2.   Η παρούσα απόφαση λήγει στις 2 Ιουλίου 2017.»·
            
         
               3)
            
            
               το παράρτημα τροποποιείται ως εξής:
               
                           α)
                        
                        
                           το τμήμα 3.1. αντικαθίσταται από το ακόλουθο κείμενο:«3.1.   
                              Σχέδιο 1: Διοργάνωση τεσσάρων ετήσιων συμβουλευτικών συνεδριάσεων και έως οκτώ ad hoc σεμιναρίων για διπλωμάτες και πανεπιστημιακούς εμπειρογνώμονες με εκπόνηση έκθεσης και/ή συστάσεων»·
                        
                     
                           β)
                        
                        
                           η πρώτη πρόταση του τμήματος 3.1.3. του παραρτήματος αντικαθίσταται ως εξής:
                           «Το σχέδιο προβλέπει τη διοργάνωση τεσσάρων ετήσιων συμβουλευτικών συνεδριάσεων και έως οκτώ σεμιναρίων ad-hoc για εμπειρογνώμονες και την προετοιμασία συναφών εκθέσεων και/ή συστάσεων.»·
                        
                     
                           γ)
                        
                        
                           στο τμήμα 3.2.3 προστίθεται το εξής:
                           
                                       «—
                                    
                                    
                                       Προπαρασκευαστικές δραστηριότητες για διασφάλιση της υλικοτεχνικής υποστήριξης της επόμενης ετήσιας διάσκεψης.»·
                                    
                                 
                     
                           δ)
                        
                        
                           το τμήμα 4 αντικαθίσταται από το ακόλουθο κείμενο:
                           «4.   Διάρκεια
                           
                           Η απόφαση λήγει στις 2 Ιουλίου 2017.».
                        
                     
         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Λουξεμβούργο, 3 Απριλίου 2017.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2014/129/ΚΕΠΠΑ του Συμβουλίου, της 10ης Μαρτίου 2014, για την προώθηση του ευρωπαϊκού δικτύου ανεξάρτητων κέντρων μελετών για τη Μη Διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 71 της 12.3.2014, σ. 3).